„În urma cercetărilor preliminare efectuate de poliţişti a rezultat că trenul Regio, care circulă pe ruta Bacău – Iaşi, ar fi accidentat un bărbat în vârstă de 60 ani, din judeţul Iaşi, în condiţii ce vor fi stabilite în cursul cercetărilor”, a transmis IPJ Neamţ.
Echipajul medical sosit la faţa locului a declarat decesul bărbatului.
Potrivit unor surse citate de Știri-Neamț.ro, bărbatul s-ar fi aruncat în fața trenului de pe o pasarelă ce trece deasupra căii ferate.
Poliţiştii continuă cercetările în cadrul unui dosar penal privind infracţiunea de ucidere din culpă.
*Telverde Antisuicid: Pentru consiliere în situaţii de criză suicidară puteţi contacta Alianţa Română de Prevenţie a Suicidului între orele 19.00 și 7.00 la numărul de telefon 0800 801 200 (apelabil gratuit la nivel naţional din orice reţea) sau prin e-mail la sos@antisuicid.ro.
*Helpline DepreHUB: Pentru sprijin și prim-ajutor psihologic puteți contacta hub-ul antidepresie, primul de acest fel din România, la numărul de telefon 037 445 6420 (apelabil gratuit la nivel național din orice rețea). Linia este deschisă non-stop. În cazul în care simțiți că sinuciderea este iminentă, apelați de urgență 112.
FOTO: IJP Neamț
Ați sesizat o eroare într-un articol din Libertatea? Ne puteți scrie pe adresa de email eroare@libertatea.ro